Diari Oficial de la Generalitat Valenciana


Sumari del DOGV 8301, del 23-05-2018 (2018/5031)

Extracte de la Resolució de 18 de maig de 2018, de la vicerectora d'Innovació i Transferència, per la qual es convoquen i publiquen les bases de la convocatòria premis InnovatiOnt 2018 a l'excel·lència dels treballs de final de grau de la Càtedra Universitària Ajuntament d'Ontinyent - Caixa Ontinyent - Eset per a la innovació i configuració de territoris intel·ligents InnovatiOnt.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5031


Data del document
:   18-05-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 18 de maig de 2018, de la vicerectora d'Innovació i Transferència, per la qual es convoquen i publiquen les bases de la convocatòria premis InnovatiOnt 2018 a l'excel·lència dels treballs de final de grau de la Càtedra Universitària Ajuntament d'Ontinyent - Caixa Ontinyent - Eset per a la innovació i configuració de territoris intel·ligents InnovatiOnt. [2018/5031]  
BDNS (Identif.): 399862.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Els participants han de complir els requisits següents:  
1. Estar matriculats en el curs acadèmic 2017-2018 per a l'elaboració de TFG.  
2. Presentar el TFG en el curs 2017-2018.  
3. Que el treball siga original i inèdit, així com, en tot cas, que represente un avanç dins de l'àmbit del coneixement al que corresponga.  
4. Que el treball estiga redactat en valencià, castellà o anglès.  
5. Autoritzar la direcció de la càtedra a publicar en el seu apartat web el treball pel qual se sol·licita el premi.  
  
Segon. Objecte  
La present convocatòria té per objecte la concessió de premis a la realització de treballs de final de grau (d'ara endavant TFG), premis que tenen l'objectiu de reconèixer la qualitat acadèmica i l'impacte del tema tractat sobre el desenvolupament econòmic i social. Tots els treballs han de versar sobre aspectes relacionats amb la innovació empresarial o social i la configuració de territoris intel·ligents d'aplicació a l'àrea socioeconòmica d'Ontinyent.  
  
Tercer. Bases reguladores  
https://www.uv.es/uvcatedres/up/resol\_convo\_ont\_2018\_val.pdf  
  
Quart. Quantia  
Es procedirà a l'adjudicació de dos premis per un import màxim de dos mil euros (2000 €). El finançament dels premis s'efectuarà a càrrec de l'aplicació pressupostària en la Universitat de València corresponent a la Càtedra Universitària Ajuntament d'Ontinyent - Caixa Ontinyent - ESET per a la Innovació i Configuració de Territoris Intel·ligents (específica 36227172 i orgànica 8462582809).  
Es concediran dos premis d'igual quantia ?1.000 euros- per a cadascuna de les següents categories:  
Categoria local: premi al millor TFG relacionat amb la temàtica especificada, realitzat per estudiants del campus d'Ontinyent o per estudiants naturals o residents d'Ontinyent de la Universitat de València o la Universitat d'Alacant.  
Categoria oberta: premi al millor TFG realitzat en qualsevol universitat que tracte un tema amb especial relació i aplicació al desenvolupament de la innovació i la configuració de territoris intel·ligents a Ontinyent i la seua àrea.  
Les quantitats econòmiques dels premis estan sotmeses a les retencions i impostos corresponents que els siguen aplicable en cada cas.  
  
  
Cinqué. Termini de presentació de sol·licituds  
El termini de presentació serà des de la publicació en el DOGV fins al dia 30 de setembre de 2018.  
  
València, 18 de maig de 2018.- La rectora, p. d. (DOGV 17.04.2018), la vicerectora d'Innovació i Transparència: M.ª Dolores Real García.